ООУ „Страшо Пинџур“ – Кавадарци

* учебна 2020/2021 година -

**КОМПАРАТИВНА АНАЛИЗА НА ТРИ УЧЕБНИ ГОДИНИ- 2018/19 година, 2019/20 година и 2020/2021 година**

Компаративната анализа во училиштето се изработува врз основа на податоците од полугодишниот статистички извештај, за паралелките во првото полугодие во учебната 2020/21 година, како и статистичките извештаи од полугодие на паралелките од двете минати учебни години – 2018/19 г. и 2019/20 г.

Во ООУ „Страшо Пинџур“ - Кавадарци учат вкупно 551 ученици (535 во редовните паралелки а 16 ученици во паралелките со посебни образовни потреби), од кои 372се описно оценети а 179 бројчано оценети.

**Среден успех** на ниво на училиште во првото полугодие е 4, 00 што е за 0, 05 помал од првото полугодие во учебната 2020/21 година и за 0, 13 помал од првото полугодие од учебната 2018/19 година:

2020/21 – среден успех во прво полугодие: 4, 00

2019/20 – среден успех во прво полугодие: 4, 05

2018/19 – среден успех во прво полугодие: 4,18

Изработена е **споредбената анализа** на успехот на учениците по пол, национален и социјален статус :

* учениците од македонска националност имаат подобар успех (4,07) од учениците од ромска националност (2,12);
* учениците од женски пол имаат подобар успех (4,14) од учениците од од машки пол (3,79);
* учениците со низок социјален статус имаат послаб успех (2,86) од учениците со повисок социјален статус (3,94).

**Изостаноци** на ниво на училиште има 2 543 што е за3 845помалку од првото полугодие во учебната 2019/20 година и за 3 511 изостаноци помалку од првото полугодие во учебната 2018/19 година:

2020/21 година – 2 543 изостаноци, или просек по ученик 4,61

2019/20 година – 6 388 изостаноци, или просек по ученик 11, 85

2018/19 година – 6 054 изостаноци или просек по ученик 10, 42

Во однос на податоците по пол, национален и социјален статус добиени се следните податоци:

- учениците од машки пол имат повеќе изостаноци од учениците од женскиот пол;

- учениците од ромска националност имаат помалку изостаноци од учениците од македонска националност;

- учениците со низок социјален статус направиле повеќе изостаноци од учениците со висок социјален статус.

Споредбено со претходните две учебни години **оправдани изостаноци** во првото полугодие во учебната 2020/21 година изнесуваат 2 398, што во однос на минатата учебна година се намаленисо 3 639 оправдани изостаноци, а овие изостаноцисе поради болести, или прекини во интернет конекцијата на одредени ученици. Исто така и во споредба со учебната 2018/19 година оправданите изостаноци се намалени за 3 080 оправдани изостаноци:

2020/21 - 2 398 оправдани изостаноци, или просечно по ученик 4,35

2019/20 – 6 037 оправдани изостаноци или просечно по ученик 11, 20

2018/19 – 5478 оправдани изостаноци или просечно по ученик 9, 43.

Споредено со претходните две учебни години, **неоправданите изостаноци** во првото полугодие во учебната 2019/20 година, во однос на минатата учебна година се намалени за 206, а во споредба со учебната 2018/19 година се намалени за 431 изостаноци:

2020/21 – 145 неоправдани изостаноци или просек по ученик 0, 26

2019/20 – 351 неоправдани изостаноци или просек по ученик 0, 65

2018/19 – 576 неоправдани изостаноци или просек по ученик 1, 02

Најголем дел од неоправданите отсуства се должи на нередовна посета на ученици од ромска националност од подрачното училиште во с. Марена, каде наставата се одвива со физичко присуство. Истите ученици се пријавени до надлежните институции – просветен инспектор, општински инспектор и ЦСР и се преземени сите потребни мерки од страна на училиштето.

Поведението на учениците задоволува, односно од вкупниот број ученици (551), сите 551 ученици се со примерно поведение.

Во првото полугодие во учебната 2020/21 година училиштето нема изречено ниту една педагошка мерка, што се должи на редовноста на учениците, нивното солидно поведение, односно почитувањето на правилата и поставените протоколи во училиштето и на учениците кои се со физичко присуство, како и на учениците кои наставата ја следат од далечина.

* **Поради намалениот број на изостаноци, немањето на изречени педагошки мерки во училиштето како и примерното поведение на сите ученици, стручната служба нема предлог мерки за подобрување на одредена состојба на ниво на училиште, а ќе се стреми кон задржување на овој позитивен тренд во училиштето, преку следење на наставата, однесувањето на учениците и ќе презема мерки кон подобрување на квалитетот на наставата во далечина, а со тоа и подобрување на успехот на ниво на училиште.**

**Изготвил: Стручна службаДиректор**

**\_\_\_\_\_\_\_\_\_\_\_\_\_\_\_\_**

**Илинка Бакева**